《凤凰台》
宋代·华镇

昔吟太白凤凰诗，此日登临认故墟。丹穴好音今寂寞，碧梧秋叶晚萧疏。

访寻池苑无陈迹，指顾江山似旧书。流影逝波何足恨，且听天籁响虚徐。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。